ข้อมูลโดยสรุป (Executive Summary)

ธุรกิจของบริษัท ไทยชูการ์ เทอร์มิเนิ้ล จำกัด (มหาชน) อยู่ในธุรกิจกลุ่มขนส่งและโลจิสติกส์
ดำเนินกิจการในลักษณะให้บริการขนถ่ายสินค้าและท่าเทียบเรือและมีคลังสินค้าให้เช่า
มีเนื้อที่ในการประกอบธุรกิจของบริษัทและบริษัทในเครืออยู่ในบริเวณเดียวกัน ซึ่งประกอบด้วย
โรงงานแป้งสาลี โรงงานทอกระสอบและโรงงานกลั่นน้ำมันปาล์ม
และพื้นที่บางส่วนอยู่ระหว่างก่อสร้างโรงงานกลั่นน้ำมันปาล์ม ตั้งอยู่ที่ตำบลสำโรงกลาง
อำเภอพระประแดง จังหวัดสมุทรปราการ พื้นที่รวม 124 ไร่ 98 ตารางวา โดยมีบริษัทฯ
ซึ่งประกอบธุรกิจหลักได้แก่ ให้บริการขนถ่ายสินค้า ซึ่งมีน้ำตาลทรายดิบ
น้ำตาลทรายขาวและกากน้ำตาลเป็นสินค้าหลัก
ในส่วนของคลังสินค้านอกจากจะใช้เก็บพักรอการส่งมอบขึ้นเรือเดินสมุทรแล้ว บริษัทฯ
ยังให้ลูกค้าเช่าเพื่อเก็บสินค้าได้แก่ ข้าวสาร น้ำมันพืชและสินค้าทางการเกษตรอื่นๆ
เพื่อรอการส่งมอบขึ้นเรือเดินสมุทรไปต่างประเทศหรือเพื่อขนส่งออกไปจำหน่ายภายในประเทศ

ปัจจุบันบริษัทมีบริษัทย่อยจำนวน 5 บริษัท
โดยบริษัทย่อยแต่ละบริษัทประกอบธุรกิจในลักษณะแตกต่างกันออกไป โดยมีผลการดำเนินงาน สิ้นสุด
ณ วันที่ 31 ธันวาคม 2553 โดยมีรายได้รวมจากการประกอบธุรกิจ จำนวน 2,011.44 ล้านบาท¹
มีกำไรสุทธิจำนวน 62.51 ล้านบาท โดยมีสัดส่วนรายได้จากธุรกิจต่างๆ ของบริษัทและบริษัทย่อย
ดังนี้

1. บมจ. ไทยชูการ์ เทอร์มิเนิ้ล ธุรกิจขนถ่ายสินค้าและบริการท่าเทียบเรือ จำนวน 222.44
ล้านบาท คิดเป็นร้อยละ 11.06 ของรายได้รวม

2. บริษัท ที เอส คลังสินค้า จำกัด ธุรกิจคลังสินค้า จำนวน 35.22 ล้านบาท คิดเป็นร้อยละ
1.75 ของรายได้รวม

3. บมจ. ที เอส ฟลาวมิลล์ จำกัด (มหาชน) ธุรกิจโรงงานแป้งสาลี จำนวน 906.86 ล้านบาท
คิดเป็นร้อยละ 45.09 ของรายได้รวม

4. บริษัท ที เอส จี แอสเซ็ท จำกัด ธุรกิจให้เช่าอสังหาริมทรัพย์ จำนวน 13.47 ล้านบาท
คิดเป็นร้อยละ 0.67 ของรายได้รวม

5. บริษัท ที เอส ขนส่งและโลจิสติกส์ จำกัด ธุรกิจโรงงานทอกระสอบ ขนส่งสินค้า จำนวน
50.36 ล้านบาท คิดเป็นร้อยละ 2.50 ของรายได้รวม

และบริการรักษาความปลอดภัย

6. บริษัท ที เอส อุตสาหกรรมน้ำมัน จำกัด ธุรกิจโรงงานกลั่นน้ำมันปาล์ม จำนวน 783.09
ล้านบาท คิดเป็นร้อยละ 38.93 ของรายได้รวม

รวม 2,011.44 ล้านบาท รวม 100.00 ของรายได้รวม

หมายเหตุ รายได้ยังไม่หักรายการระหว่างกัน

ปัจจุบันบริษัทมีทุนจดทะเบียน 132,000,000.- บาท (หนึ่งร้อยสามสิบสองล้านบาท)
แบ่งออกเป็นหุ้นสามัญ 132,000,000 หุ้น (หนึ่งร้อยสามสิบสองล้านหุ้น) มูลค่าที่ตราไว้หุ้นละ 1.-
บาท เป็นทุนเรียกชำระแล้วจำนวน 131,999,970 หุ้น
(หนึ่งร้อยสามสิบเอ็ดล้านเก้าแสน-เก้าหมื่นเก้าพันเก้าร้อยเจ็ดสิบล้านหุ้น) เป็นเงินจำนวน
131,999,970.- บาท (หนึ่งร้อยสามสิบเอ็ดล้านเก้าแสนเก้าหมื่นเก้าพันเก้าร้อยเจ็ดสิบ-ล้านบาท)
มีสินทรัพย์รวม 2,404.83 ล้านบาท หนี้สินรวม 875.35 ล้านบาท และส่วนของผู้ถือหุ้นรวม
1,529.48 ล้านบาท

บริษัทฯ มีผลการดำเนินงานของบริษัทอยู่ในสถานะที่ดีมีผลประกอบการในทางบวกมาโดยตลอด
และมีการจ่ายเงินปันผลให้แก่ผู้ถือหุ้น มีการกำกับดูแลกิจการที่ดี
มีระบบควบคุมภายในตลอดจนมีการเปิดเผยข้อมูลอย่างเพียงพอแก่ผู้ถือหุ้นและผู้ลงทุนทั่วไป

การวิจัยและพัฒนา

“ประกาศของคณะกรรมการกำกับตลาดทุน ที่ ทจ.11/2552 เรื่อง หลักเกณฑ์ เงื่อนไข
และวิธีการรายงานการเปิดเผยข้อมูลเกี่ยวกับ

ฐานะการเงินและผลการดำเนินงานของบริษัทที่ออกหลักทรัพย์ ได้ยกเลิกหัวข้อนี้”

  โครงการในอนาคต

“ประกาศของคณะกรรมการกำกับตลาดทุน ที่ ทจ.11/2552 เรื่อง หลักเกณฑ์ เงื่อนไข
และวิธีการรายงาน
การเปิดเผยข้อมูลเกี่ยวกับฐานะการเงินและผลการดำเนินงานของบริษัทที่ออกหลักทรัพย์
ได้ยกเลิกหัวข้อนี้”

สาส์นจากประธานกรรมการ ประจำปี 2553

สืบเนื่องจากสภาวะแห้งแล้งทั่วประเทศที่เป็นมาอย่างต่อเนื่องมาจากปี 2552
ส่งผลให้ภาคการเกษตรของประเทศได้รับผลกระทบอย่างรุนแรงผลผลิตเกือบทุกชนิดมีปริมาณลดลงไปอย่างมาก
น้ำตาลซึ่งเป็นส่วนของผลผลิตจากอ้อยก็ได้รับผลกระทบไปด้วยเช่นกัน ปริมาณน้ำตาลทรายดิบ
น้ำตาลทรายขาว รวมทั้งกากน้ำตาลที่เคยส่งเข้ามาใช้บริการ ในฤดูการผลิตปี 2551/2552
มีจำนวน 731,039 ตัน ลดลงมาเหลือ 473,638 ตันในฤดูการผลิตปี 2552/2553
ประกอบกับราคาน้ำมันในตลาดโลกที่สูงขึ้นมาโดยตลอดทำให้ต้นทุนต่างๆ
ของโรงงานสูงขึ้นตั้งแต่ค่าขนอ้อยเข้าโรงงาน กระบวนการผลิต การขนย้ายและขนถ่ายสินค้า
ค่าแรงงาน ตลอดจนค่าเช่าเรือสำหรับขนส่งสินค้าไปยังต่างประเทศ
ปัจจัยเหล่านี้ทำให้โรงงานต่างๆ
พยายามหาวิธีลดต้นทุนให้มากที่สุดเพื่อให้คุ้มกับการดำเนินธุรกิจรวมถึงการสร้างคลังเก็บพักสินค้าของโรงงานเองเพื่อลดค่าใช้จ่ายในการฝากสินค้าระหว่างรอการขนถ่ายเพื่อส่งมอบขึ้นเรือเดินสมุทรไปยังต่างประเทศ
จากวิกฤตต่างๆ ที่กล่าวมาข้างต้นย่อมส่งผลกระทบมายังธุรกิจคลังสินค้าและบริการขนถ่ายสินค้า
ของบริษัทฯ ด้วย ทำให้ผลประกอบการรวมในปี 2553 ลดลงจากปีที่ผ่านมาถึงร้อยละ 41.59
โดยมีเหตุผลประการแรกมาจากปริมาณสินค้าที่เข้ามาใช้บริการลดลง และอีกประการหนึ่งได้แก่
บริษัทลงทุนในบริษัทย่อย คือ บริษัท ที เอส อุตสาหกรรมน้ำมัน จำกัด จำนวน 170 ล้านบาท
ซึ่งบริษัทฯ ถือหุ้นร้อยละ 94.31
เพื่อดำเนินธุรกิจโรงงานกลั่นน้ำมันปาล์มสำหรับบริโภคโดยเริ่มทำการก่อสร้างตั้งแต่ต้นปี 2552
และติดตั้งเครื่องจักรเสร็จสมบูรณ์ในเดือนพฤษภาคม 2553
สามารถดำเนินการกลั่นน้ำมันออกจำหน่ายได้ในปลายไตรมาสที่ 2 ของปี 2553

อย่างไรก็ตามคณะกรรมการบริษัทฯ มีความมุ่งมั่นที่จะพัฒนาความเข้มแข็งในทุกด้านทั้งการพัฒนา
สิ่งอำนวยความสะดวกเพื่อให้บริการที่ดีแก่ลูกค้า
รวมทั้งเสริมสร้างความสัมพันธ์ที่ดีเพื่อให้ลูกค้าเกิดความพึงพอใจและยังคงมาใช้บริการของบริษัทฯ
ต่อไป ตลอดจนสร้างลูกค้ารายใหม่ที่จะเข้ามาใช้บริการเพิ่มขึ้นพยายามสร้าง
ผลกำไรบนพื้นฐานแห่งจรรยาบรรณการค้าที่ดีเพื่อให้เกิดประโยชน์สูงสุดต่อทุกฝ่าย
และให้ได้ผลตอบแทนสูงสุด ที่ผู้ถือหุ้นจะได้รับทั้งในปัจจุบันและในอนาคต

ท้ายที่สุดคณะกรรมการบริษัทฯ ขอขอบคุณผู้ถือหุ้นทุกท่านตลอดจนลูกค้าของบริษัทฯ
ที่ได้ให้ความไว้วางใจ เชื่อมั่นและสนับสนุนกิจการของบริษัทฯ ด้วยดีมาโดยตลอด

[]

  (นายปรีชา อรรถวิภัชน์)

ประธานกรรมการ

18 มีนาคม 2554

รายงานคณะกรรมการตรวจสอบ ประจำปี 2553

คณะกรรมการตรวจสอบบริษัท ไทยชูการ์ เทอร์มิเนิ้ล จำกัด (มหาชน)
ประกอบด้วยกรรมการอิสระของบริษัทฯ จำนวน 3 ท่าน โดยมี นายจเด็จ อินสว่าง เป็นประธาน
นายนิสากร พากเพียร และ นายสรวง เรืองศุข เป็นกรรมการ โดยในปี 2553
คณะกรรมการตรวจสอบได้มีการประชุมรวม 6 ครั้ง
และกรรมการทุกท่านเข้าร่วมการประชุมครบทุกครั้ง
การเข้าร่วมประชุมของกรรมการแต่ละท่านได้รายงานไว้ในรายงานประจำปี 2553
และได้ดำเนินการโดยสรุปดังนี้

1.  ทบทวนรายงานทางการเงินรายไตรมาส
    โดยประชุมพิจารณาร่วมกับผู้บริหารในสายงานบัญชีของบริษัทและผู้ตรวจสอบบัญชีภายนอกเพื่อพิจารณาจนเป็นที่พอใจในรายงานข้อสังเกตจากการตรวจสอบหรือสอบทานงบการเงินโดยไม่มีผู้บริหารที่รับผิดชอบร่วมอยู่ด้วย

2.  ประชุมร่วมกับผู้ตรวจสอบภายในและผู้สอบบัญชีภายนอก
    เพื่อประเมินประสิทธิผลและความพอเพียงของระบบการควบคุมภายในและประสิทธิภาพของการตรวจสอบภายใน
    และเน้นความเป็นอิสระของ ผู้ตรวจสอบภายในและผู้สอบ-บัญชีภายนอก

3.  คณะกรรมการตรวจสอบได้พิจารณาให้ความเห็นชอบแผนงานตรวจสอบภายในประจำปี 2553
    โดยเน้นหนักในเรื่องที่จะมีความเสี่ยงที่มีผลกระทบอย่างมากต่อธุรกิจ

4.  ทบทวนระบบการกำกับดูแลการปฏิบัติงานตามข้อกำหนดกฎหมายที่เกี่ยวกับการดำเนินธุรกิจของบริษัทรวมถึงการปฏิบัติตามข้อกำหนดของตลาดหลักทรัพย์แห่งประเทศไทย
    และกฎหมายอื่นที่เกี่ยวข้อง โดยประชุมร่วมกับผู้บริหาร สายงานบัญชีและผู้ตรวจสอบภายใน

5.  ตรวจสอบและให้ข้อเสนอแนะในกรณีที่มีการทำรายการที่เกี่ยวโยงกันโดยถือหลักความโปร่งใสและการเปิดเผยข้อมูล
    อย่างเพียงพอเป็นหลักในการปฏิบัติงาน
    และสอดคล้องกับนโยบายเกี่ยวกับการป้องกันความขัดแย้งทางผลประโยชน์

6.  พิจารณาผลการปฏิบัติงานของผู้สอบบัญชีภายนอกในการทำหน้าที่สอบบัญชีในปีที่ผ่านมา
    และพิจารณาเสนอแนะรายชื่อผู้สอบบัญชีภายนอกของบริษัทต่อคณะกรรมการบริษัทเพื่อพิจารณา

ในการดำเนินงานตามบทบาทหน้าที่ในปี 2553
คณะกรรมการตรวจสอบได้ทบทวนและพิจารณาการดำเนินงานของบริษัท
โดยพิจารณาร่วมกับผู้บริหารที่รับผิดชอบ ผู้ตรวจสอบภายใน และผู้สอบบัญชีภายนอก
โดยรวมคณะกรรมการตรวจสอบเห็นว่า บริษัทมีระบบการควบคุมภายในที่เหมาะสมและเพียงพอ
มีการดำเนินงานที่สอดคล้องกับข้อกำหนดกฎหมายที่เกี่ยวข้องกับการประกอบธุรกิจ
และงบการเงินของบริษัทฯ ได้จัดทำขึ้นตามหลักการบัญชีที่รับรองทั่วไปเชื่อถือได้
โดยได้นำระบบการบริหารความเสี่ยงและกระบวนการตรวจสอบมาพิจารณาด้วยแล้ว

นอกเหนือจากที่กล่าวข้างต้นคณะกรรมการตรวจสอบได้พิจารณาผลการปฏิบัติงานและความเป็นอิสระในการทำหน้าที่ของผู้สอบบัญชีภายนอกและได้ให้ความเห็นชอบในการเสนอรายชื่อผู้สอบบัญชีของบริษัทประจำปี
2554 ต่อคณะกรรมการบริษัทเพื่อเสนอต่อ
ที่ประชุมผู้ถือหุ้นพิจารณาแต่งตั้งผู้สอบบัญชีและอนุมัติค่าสอบบัญชีต่อไป

[]

(นายจเด็จ อินสว่าง)

ประธานกรรมการตรวจสอบ

22 กุมภาพันธ์ 2554

รายงานความรับผิดชอบของคณะกรรมการในการจัดทำรายงานทางการเงิน (ประจำปี 2553)

เรียน ท่านผู้ถือหุ้น

คณะกรรมการบริษัท ไทยชูการ์ เทอร์มิเนิ้ล จำกัด (มหาชน) เป็นผู้รับผิดชอบต่องบการเงิน
รวมถึงข้อมูลสารสนเทศทางการเงินที่ปรากฏในรายงานประจำปีซึ่งได้จัดทำขึ้นตามมาตรฐานการบัญชีที่รับรองทั่วไปใน
-ประเทศไทย โดยบริษัทเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจ
อย่างระมัดระวังและประมาณการที่สมเหตุสมผลในการจัดทำรวมทั้งมีการเปิดเผยข้อมูลสำคัญอย่างเพียงพอ
ในหมายเหตุประกอบงบการเงินโดยผ่านการตรวจสอบและให้ความเห็นอย่างไม่มีเงื่อนไขจากผู้สอบบัญชี
รับอนุญาตที่เป็นอิสระ
งบการเงินจึงสะท้อนฐานะการเงินและผลการดำเนินงานในรอบปีที่ผ่านมาที่เป็นจริง
อันเป็นประโยชน์ต่อผู้ถือหุ้นและนักลงทุนทั่วไปอย่างโปร่งใสและดำรงไว้ซึ่งระบบการควบคุมภายในที่เหมาะสมและมีประสิทธิผลเพื่อให้มั่นใจได้ว่า
ข้อมูลทางการบัญชีมีความถูกต้อง ครบถ้วนและเพียงพอที่จะดำรงรักษาไว้ซึ่งทรัพย์สินของบริษัทฯ
และเพื่อให้ทราบจุดอ่อนเพื่อป้องกันไม่ให้เกิดความเสี่ยงจากการดำเนินการที่ผิดปกติ
อย่างมีสาระสำคัญ และมีความเห็นว่า ระบบการควบคุมภายในของบริษัทฯ
โดยรวมอยู่ในระดับที่น่าพอใจ
สามารถสร้างความเชื่อมั่นอย่างมีเหตุผลต่อความเชื่อถือได้ของงบการเงินของบริษัทและบริษัทย่อย ณ
วันที่ 31 ธันวาคม 2553

ทั้งนี้คณะกรรมการได้แต่งตั้งคณะกรรมการตรวจสอบซึ่งประกอบด้วยกรรมการที่เป็นอิสระเป็นผู้ดูแลรับผิดชอบเกี่ยวกับคุณภาพของรายงานทางการเงิน
ระบบการควบคุมภายในและกระบวนการต่างๆ
เพื่อการสนับสนุนข้อมูลตลอดจนเอกสารทางการเงินต่อผู้สอบบัญชีอย่างเหมาะสม
โดยความเห็นชอบของคณะกรรมการตรวจสอบเกี่ยวกับเรื่องนี้
ปรากฏในรายงานคณะกรรมการตรวจสอบซึ่งแสดงไว้ในรายงาน
การเปิดเผยข้อมูลประจำปีและรายงานประจำปี 2553 แล้ว

[]

(นายประภาส ชุติมาวรพันธ์)

ประธานกรรมการบริหาร

24 กุมภาพันธ์ 2554

[]

[]